Document ID: 32006R1116

ΚΑΝΟΝΙΣΜΌΣ (ΕΚ) αριθ. 1116/2006 ΤΗΣ ΕΠΙΤΡΟΠΉΣ
της 20ής Ιουλίου 2006
για απαγόρευση της αλιείας του γαύρου στην υποπεριοχή ICES VIII
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 51/2006 του Συμβουλίου, της 22ας Δεκεμβρίου 2005, περί καθορισμού, για το 2006, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το άρθρο 5 παράγραφος 3,
Εκτιμώντας τα ακόλουθα:
(1)
Η αλιευτική προσπάθεια της Κοινότητας για σκάφη που αλιεύουν γαύρο στην υποπεριοχή ICES VIII του Βισκαϊκού Κόλπου καθορίζεται προσωρινά στο παράρτημα ΙΑ του κανονισμού (ΕΚ) αριθ. 51/2006.
(2)
Βάσει του άρθρου 5 παράγραφος 3 του εν λόγω κανονισμού, η Επιτροπή διακόπτει τις αλιευτικές δραστηριότητες για τον γαύρο στην υποπεριοχή ICES VIII, στην περίπτωση που η επιστημονική, τεχνική και οικονομική επιτροπή αλιείας (ΕΤΟΕΑ) γνωμοδοτήσει ότι η βιομάζα αναπαραγωγικού αποθέματος είναι, κατά την περίοδο αναπαραγωγής του 2006, χαμηλότερη από 28 000 τόνους.
(3)
Η ΕΤΟΕΑ εκτίμησε ότι η βιομάζα αναπαραγωγικού αποθέματος κατά την περίοδο αναπαραγωγής του 2006 ανέρχεται σε 18 640 τόνους.
(4)
Δεδομένου ότι η βιομάζα αναπαραγωγικού αποθέματος κατά την περίοδο αναπαραγωγής του 2006 βρίσκεται κάτω του ορίου των 28 000 τόνων, η αλιεία πρέπει να απαγορευτεί για το υπόλοιπο του 2006,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η αλιεία γαύρου στην υποπεριοχή ICES VIII απαγορεύεται από την ημερομηνία έναρξης ισχύος που ορίζεται στο άρθρο 2 έως την 31η Δεκεμβρίου 2006. Στην υποπεριοχή ICES VIII απαγορεύεται επίσης η διατήρηση επί των σκαφών, η μεταφόρτωση και η εκφόρτωση γαύρου που έχει αλιευθεί μετά την ημερομηνία έναρξης ισχύος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 2006.

Labels: 6